ประกาศกรมการจัดหางานเรื่อง กำหนดหลักเกณฑ์วิธีการในการแจ้งจำนวนและรายชื่อของลูกจ้างซึ่งทำหน้าที่เกี่ยวกับการนำคนต่างด้าวมาทำงานและแบบบัตรประจำตัวของผู้จัดการผู้มีอำนาจกระทำการแทนนิติบุคคลและลูกจ้างซึ่งทำหน้าที่เกี่ยวกับการนำคนต่างด้าวมาทำงาน[๑] อาศัยอำนาจตามความในมาตรา๕/๑ ประกอบมาตรา ๓๕ วรรคหนึ่งและวรรคสามแห่งพระราชกำหนดการบริหารจัดการการทำงานของคนต่างด้าวพ.ศ. ๒๕๖๐ ซึ่งแก้ไขเพิ่มเติมโดยพระราชกำหนดการบริหารจัดการการทางานของคนต่างด้าว(ฉบับที่ ๒) พ.ศ. ๒๕๖๑ อธิบดีกรมการจัดหางานออกประกาศไว้ ดังต่อไปนี้ข้อ๑ ประกาศนี้ให้ใช้บังคับตั้งแต่วันถัดจากวันประกาศเป็นต้นไปข้อ๒ ในประกาศนี้ผู้รับอนุญาตให้นำคนต่างด้าวมาทำงาน หมายความว่าผู้ประกอบธุรกิจการนำคนต่างด้าวมาทำงานกับนายจ้างในประเทศซึ่งได้รับใบอนุญาตนำคนต่างด้าวมาทำงานนายทะเบียน หมายความว่า อธิบดีกรมการจัดหางานและพนักงานเจ้าหน้าที่ซึ่งรัฐมนตรีว่าการกระทรวงแรงงานแต่งตั้งตามข้อเสนอแนะของอธิบดีเพื่อออกใบอนุญาตทำงานและปฏิบัติการอื่นตามพระราชกำหนดนี้เจ้าหน้าที่ หมายความว่า ข้าราชการ พนักงานราชการและลูกจ้าง ในสังกัดกรมการจัดหางานข้อ๓ ผู้รับอนุญาตให้นำคนต่างด้าวมาทำงานต้องแจ้งจำนวนและรายชื่อลูกจ้างซึ่งทำหน้าที่เกี่ยวกับการนำคนต่างด้าวมาทำงานต่อนายทะเบียนตามแบบบต. ๑๔ ท้ายประกาศนี้ โดยลูกจ้างซึ่งทำหน้าที่เกี่ยวกับการนำคนต่างด้าวมาทำงานจะต้องไม่เป็นลูกจ้างของผู้รับอนุญาตให้นำคนต่างด้าวมาทำงานรายอื่นและไม่เป็นตัวแทนจัดหางานหรือลูกจ้างซึ่งทำหน้าที่เกี่ยวกับการจัดหางานตามกฎหมายว่าด้วยการจัดหางานและคุ้มครองคนหางานหรือกฎหมายว่าด้วยแรงงานทางทะเลในขณะเดียวกันในกรณีลูกจ้างซึ่งทำหน้าที่เกี่ยวกับการนำคนต่างด้าวมาทำงานได้พ้นจากความเป็นลูกจ้างของผู้รับอนุญาตให้นำคนต่างด้าวมาทำงานหรือไม่ได้ทำหน้าที่เกี่ยวกับการนำคนต่างด้าวมาทำงานแล้วให้ผู้รับอนุญาตให้นำคนต่างด้าวมาทำงานแจ้งต่อนายทะเบียนตามแบบบต. ๑๔ ท้ายประกาศนี้ข้อ๔ การแจ้งตามประกาศนี้ให้แจ้ง ณสถานที่ ดังต่อไปนี้(๑) ในเขตกรุงเทพมหานคร ให้แจ้ง ณ กองทะเบียนจัดหางานกลางและคุ้มครองคนหางานกรมการจัดหางาน(๒) ในจังหวัดอื่น ให้แจ้ง ณ สำนักงานจัดหางานจังหวัด ที่สำนักงานของผู้รับอนุญาตให้นำคนต่างด้าวมาทำงานตั้งอยู่ในเขตรับผิดชอบนั้นข้อ๕ เมื่อผู้รับอนุญาตให้นำคนต่างด้าวมาทำงานได้แจ้งนายทะเบียนตามข้อ๔ แล้วให้นายทะเบียนรับแจ้งและตอบรับการแจ้งตามแบบ บต. ๑๕ ท้ายประกาศนี้ภายในเจ็ดวันทำการนับแต่วันที่ได้รับแจ้งในกรณีที่นายทะเบียนไม่อาจรับแจ้งและตอบรับการแจ้งได้ภายในวันที่ผู้รับอนุญาตให้นำคนต่างด้าวมาทำงานได้แจ้งจำนวนและรายชื่อลูกจ้างซึ่งทำหน้าที่เกี่ยวกับการนำคนต่างด้าวมาทำงานให้เจ้าหน้าที่ออกใบรับแจ้งตามแบบ บต. ๑๖ ท้ายประกาศนี้ แก่ผู้รับอนุญาตให้นำคนต่างด้าวมาทำงานไว้เป็นหลักฐานจนกว่าจะได้รับการตอบรับการแจ้งจากนายทะเบียนข้อ๖ เมื่อนายทะเบียนได้รับแจ้งจำนวนและรายชื่อของลูกจ้างตามข้อ๕ แล้วให้เจ้าหน้าที่ดำเนินการ ดังต่อไปนี้(๑) ในกรณีที่ผู้รับอนุญาตให้นำคนต่างด้าวมาทำงาน แจ้ง ณกองทะเบียนจัดหางานกลางและคุ้มครองคนหางาน กรมการจัดหางาน ให้จัดเก็บข้อมูลของลูกจ้างซึ่งทำหน้าที่เกี่ยวกับการนำคนต่างด้าวมาทำงานไว้ในฐานข้อมูลของผู้รับอนุญาตให้นำคนต่างด้าวมาทำงานที่แจ้งนั้น(๒) ในกรณีที่ผู้รับอนุญาตให้นำคนต่างด้าวมาทำงาน แจ้ง ณ สำนักงานจัดหางานจังหวัดให้สำนักงานจัดหางานจังหวัดจัดเก็บข้อมูลของลูกจ้างไว้ในฐานข้อมูลของผู้รับอนุญาตให้นำคนต่างด้าวมาทำงานที่อยู่ในความรับผิดชอบพร้อมทั้งส่งข้อมูลดังกล่าวให้กองทะเบียนจัดหางานกลางและคุ้มครองคนหางานกรมการจัดหางาน เพื่อจัดเก็บไว้ในฐานข้อมูลกลางด้วยข้อ๗ เมื่อผู้รับอนุญาตให้นำคนต่างด้าวมาทำงานแจ้งจำนวนและรายชื่อลูกจ้างซึ่งทำหน้าที่เกี่ยวกับการนำคนต่างด้าวมาทำงานและนายทะเบียนตอบรับการแจ้งแล้วให้ผู้รับอนุญาตให้นำคนต่างด้าวมาทำงานออกบัตรประจำตัวลูกจ้างซึ่งทำหน้าที่เกี่ยวกับการนำคนต่างด้าวมาทำงานให้แก่ลูกจ้างนั้นข้อ๘ บัตรประจำตัวผู้จัดการผู้มีอำนาจกระทำการแทนนิติบุคคลของผู้รับอนุญาตให้นำคนต่างด้าวมาทำงานและบัตรประจำตัวลูกจ้างซึ่งทำหน้าที่เกี่ยวกับการนำคนต่างด้าวมาทำงานให้เป็นไปตามแบบบต. ๑๗ ท้ายประกาศนี้ประกาศณ วันที่ ๑๙ กรกฎาคม พ.ศ. ๒๕๖๑อนุรักษ์ทศรัตน์อธิบดีกรมการจัดหางานวิวรรธน์/จัดทำ๒๔ กรกฎาคม ๒๕๖๑นุสรา/ตรวจ๒๕ กรกฎาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๗๖ ง/หน้า ๑๖/๒๓ กรกฎาคม ๒๕๖๑